@ Un caz social s-a transformat in cateva ore intr-un adevarat experiment, care merita relatat @ Atunci cand vrei sa ajuti pe cineva trebuie sa fii cu ochii in patru, deoarece ajutorul tau poate fi folosit impotriva ta @ O familie care traieste intr-o scara de bloc, a dat cu piciorul unei sanse la o viata normala si a aruncat cu noroi in cei care le-au oferit o sansa @ O poveste adevarata si dura a unor parinti incompetenti, care-si duc copii catre necunoscut @ Orice om pus pe fapte bune ar putea pati asta si cu siguranta va ramane cu un gust amar

Se apropie sfintele sarbatori de Paste. In aceasta perioada, parca vrei sa fii mai bun, sa te gandesti la cei care au mai putin ca tine si sa dai o mana de ajutor celor care au nevoie. Ceea ce va vom relata in continuare este o intamplare adevarata, plina de dispret si totodata de putina compasiune. Atunci cand gasesti intr-o scara de bloc patru suflete batute de soarta, fara mancare, fara un leu in buzunare si cu o privire umila, care implora putina bunavointa, lasi totul deoparte si te gandesti cum sa ajuti. Lucrezi in presa, te gandesti ca un material publicat poate ajuta intr-un fel sau altul aceasta familie, dar totusi nu astepti prea mult si faci tu demersuri. Creezi o pagina de Facebook, unde prezinti situatia familiei in cateva randuri, si intrebi in stanga si in dreapta prietenii, cunoscutii, strainii, daca sunt dispusi ca de Paste sa fie putin mai buni si sa scota din buzunar orice suma, pentru ca cele patru suflete sa aiba macar pentru o perioada acoperis deasupra capului.

Diana Soponaru, jurnalist al Cotidianului BUNA ZIUA IASI, a mers personal si a cautat o chirie pentru familia Sandu, familie despre care a scris chiar ea, in editia de week-end a ziarului. A gasit o garsoniera decenta, la casa, cu toate utilitatile si mai presus de orice, la pret bun. A mers la proprietarul garsonierei si i-a prezentat cazul familiei care locuieste in scara de bloc. Omul, de buna credinta, nu s-a gandit prea mult si impresionat de povestea familiei Sandu, a acceptat sa le inchirieze locuinta pentru 350 de lei pe luna. Incantata de decizia proprietarului, Diana Soponaru a mers cu sufletul la gura catre scara de bloc in care traia familia Sandu, in conditii inumane, sa le dea vestea cea mare! Aveau sansa ca urmatoarea noapte sa doarma pe un pat, cu un acoperis deasupra capului si cel mai important, cele doua fetite mici nu trebuiau sa mai tremure si sa planga de foame.

Fa-ti bagajul si te muta…

Diana a mers in scara de bloc, a alergat intr-un suflet pana la palierul in care cei patru „locuiau” si le-a spus ca viata lor este pe cale sa se schimbe. I-a ajutat sa-si faca bagajul, adica sa stranga o plapuma si un carucior de copii, si a lasat in urma scara de bloc. Prietenul Dianei a asteptat jos, i-a intampinat, apoi i-a urcat in masina si le-a deschis drumul catre o viata decenta. Intre timp, pe grupul de Facebook, cineva se oferise sa-i ofere tatalui un loc de munca, incepand de astazi. Totul parea perfect, o adevarata minune era pe cale sa se petreaca. O familie tanara, fara nimic, avea sa primeasca o casa, iar tatal un loc de munca. Intr-un final, Diana a ajuns la adresa in care gasise garsoniera, au coborat din masina si le-a prezentat locul care avea sa le fie domiciliu. Diana, la fel ca prietenii ei care s-au oferit sa ajute, era multumita, simtea ca a facut un lucru bun, simtea ca a deschis poarta catre o lume mai buna pentru cei doi copii. Insa, iata ca ajutorul poate fi inteles gresit.

Muieti is posmagii?

Chiar daca pentru multi ceea ce va vom relata in continuare pare fi desprins din basme, ei bine, exact asa s-a intamplat. Odata ajunsi acolo, veniti direct din scara de bloc, unde nu aveau caldura, lumina, apa curenta sau toaleta, parintii Vicentiu si Cristina nu au fost multumiti de ceea ce Diana si prietenii ei le-au oferit. Jurnalista a adunat 350 de lei pentru a le plati chiria pe o luna, stiind ca de azi Vicentiu urmeaza sa se angajeze, iar de luna viitoare si-ar putea intretine familia singur. Cristina, mama celor doua fete a inceput sa spuna ca nu-i place locul, nu-i place familia de la care inchiriaza si mai mult decat atat, punctul culminat a fost atunci cand femeia a intrebat retoric ce va face ea acasa cu fetele cand sotul se va angaja. Ei bine, si cum dragoste cu forta nu se poate face, Diana si prietenii ei le-au incarcat bagajele si i-au dus inapoi in scara de bloc. Tupeul celor doi parinti a atins cote maxime odata ajunsi de unde au plecat. Cristina a avut curajul sa ceara banii stansi pentru chirie, crezand ca mana de oameni care a vrut sa-i ajute se foloseste de situatia lor. Practic, dupa ce a refuzat o locuinta si s-a intors cu copii in scara de bloc, aceasta femeie a ajuns sa-i ameninte practic pe cei care au ajutat-o. Diana si o parte din cei care s-au oferit sa-i ajute au inteles cu ce oameni au de-a face si au decis sa lase familia Sandu la fel cum a gasit-o. Edy, unul dintre cei care au participat la incercarea, esuata ce-i drept, de a ajuta, i-a oferit lui Vicentiu un telefon mobil si o cartela pentru a putea tine legatura, inainte cu o zi de a gasi chiria. Ei bine, dupa ce s-a intors in scara de bloc, Cristina a simtit nevoia sa-l sune pe Edy si sa-l ameninte cu politia, spunand ca el si cei care s-au implicat s-au folosit de cazul lor pentru a strange bani, iar daca nu le rezolva problema, vor merge mai departe.

Ce-a ramas de facut?

Cotidianul BUNA ZIUA IASI prezinta frecvent cazuri sociale, pentru ca diferite familii sa gaseasca ajutor. Acesta familie, intr-adevar batuta de soarta, nu vrea sa se schimbe, de fapt, cei doi parinti condamna copiii la o soarta grea. Sunt oameni greu incercati de soarta care nu gasesc ajutor, iar acesti indivizi au primit „din cer” o luna de locuit gratis, un loc de munca, iar ei au preferat sa se intoarca pe scara blocului si sa ne ameninte pe noi, cei care am incercat sa-i ajutam. In acest „proiect” s-au implicat mai multi prieteni. Ei au ramas cu un gust amar si nu pot intelege cum pot exista astfel de cazuri. Pagina de Facebook a fost stearsa, iar familia din scara blocului a ramas cu amenintarile pe care le trimite de cate ori simte nevoia. Cu toate acestea, Vicentiu a ramas cu smartphone-ul primit de la Edy si este foarte activ in mediul online. Cum spuneam si la inceputul textului, se apropie Pastele si ar trebui sa fim mai buni, insa ar trebui sa fim si mai atenti in unele cazuri. Sunt multi ieseni batrani, care nu mai au pe nimeni sau copii fara parinti care merita intr-adevar ajutor. Aceasta familie putea sa petreaca de Paste cu o masa plina de bunatati, pentru ca multi se ofereau sa-i ajute, acum vor petrece pe scari si cu amenintari.

Citeste si: Exclusiv! Fiul unui afacerist a ajuns sa locuiasca intr-o scara de bloc impreuna cu sotia si doi copii! Situatia lui este disperata – FOTO, VIDEO